Jumanji: The Next Level

***Jumanji: The Next Level*** er en amerikansk eventyr-film fra 2019 regissert av Jake Kasdan, som også var med på å skrive manus sammen med Jeff Pinkner og Scott Rosenberg.

Filmen er en oppfølger til  (fra 2017) og hovedrollene spilles av Dwayne Johnson, Jack Black, Kevin Hart, Karen Gillan og Nick Jonas. Historien finner sted to år etter handlingen i Welcome to the Jungle, og følger en gjeng som blir fanget i Jumanji en gang til.

## Handling
Etter eventyrene deres i Jumanji, planlegger Spencer Gilpin, Anthony "Fridge" Johnson, Martha Kaply og Bethany Walker å møtes i løpet av juleferien, etter å ha vært fra hverandre siden deres første semester på college. Spencer, som føler seg fortvilet over at livet hans ikke er like glamorøst som vennenes, går inn i Jumanji fordi han ønsker å føle seg som hans avatar igjen: den sterke, modige Dr. Smolder Bravestone. Men vennene hans blir sjokkerte når de oppdager at Spencer har gått inn i spillet. De følger etter ham, vel vitende om at han ikke klarer å komme seg ut på egen hånd.

Dessverre blir også Spencers bestefar Eddie og Milo, en venn av Eddie, også sugd inn i spillet. Men Bethany blir værende utenfor spillet, og hun henvender seg til Alex Vreeke for å få hjelp. Martha blir nok en gang avataren Ruby Roundhouse, men Fridge blir Bethanys tidligere avatar: professor Sheldon Oberon. Men Eddie og Milo blir henholdsvis Dr. Smolder Bravestone og Franklin "Mouse" Finbar. Gruppen forventer å komme inn i det samme spillet, men blir overrasket over den nye handlingen: Jumanji lider nå av kraftig tørke. For å avslutte spillet må de gjenopprette et magisk halskjede kalt Falcon Jewel, som ble stjålet av krigsherren Jurgen the Brutal. De møter Spencer, som også har en ny avatar: en dyktig tyv kalt Ming Fleetfoot.

Gruppen sliter med å tilpasse seg de nye avatarene sine, og har problemer med at Milo ikke klarer å formidle informasjon raskt. Eddie er også alt for uforsiktig, og koster dem flere liv. De gjenforenes også med Alex som hans avatar Jefferson "Seaplane" McDonough, og Eddie oppdager at Milo er dødssyk og ønsker å gjøre bot før han dør - noe som får dem til å forsone seg. Gruppen finner en elv med magisk vann som lar dem bytte avatar. Dette gjør at de kan gå tilbake til sine originale avatarer. Når Eddie og Milo blir tatt til fange av Jurgens soldater, splittes vennene for å både redde kameratene og få tak i Falcon Heart.

De kjemper mot Jurgen og hans håndlangere, og stjeler tilbake edelstenen. Når sollyset berører kjedet som instruert, fullfører de spillet. Milo, som setter pris på sin nye, flygende form, velger å bli værende i spillet. Resten av vennegjengen vender tilbake til den virkelige verden, og Spencer forsoner seg med vennene sine. I mellomtiden tar moren hans med seg en reparatør inn i huset, som ser den ødelagte videospill-konsollen og utløser ved et uhell spillet. Samtidig dukker flokken med strutser opp utenfor Noras restaurant, noe som overrasker Spencer og de andre når de får se skapninger fra Jumanji-verdenen som nå er løse i den virkelige verden.

## Skuespillere
* Dwayne Johnson som Dr. Xander "Smolder" Bravestone.
* Jack Black som professor Sheldon "Shelly" Oberon.
* Kevin Hart som Franklin "Mouse" Finbar.
* Karen Gillan som Ruby Roundhouse.
* Nick Jonas som Jefferson "Seaplane" McDonough.
* Awkwafina som Ming Fleetfoot.
* Rory McCann som Jurgen. En krigsherre i Jumanji
* Danny DeVito som Edward "Eddie" Gilpin: Bestefaren til Spencer
* Danny Glover som Milo Walker
* Alex Wolff som Spencer Gilpin.
* Morgan Turner som Martha Kaply: Kjæresten til Spencer
* Ser'Darius Blain som Anthony "Fridge" Johnson: En venn av Spencer, Martha og Bethany.
* Madison Iseman som Bethany Walker
* Rhys Darby som Nigel Billingsley
* Colin Hanks som Alex Vreeke: En tidligere Jumanji-spiller
* Marin Hinkle som Janice Gilpin: Moren til Spencer, og datteren til Eddie
* Vince Pisani som en apotek-sjef.
* Dorothy Steel som en av landsbyens eldste.

## Referanser


## Eksterne lenker
*